দুবাই এয়ার শো-তে দুর্ঘটনা, ভেঙে পড়ল বায়ুসেনার যুদ্ধবিমান

ওয়েব ডেস্ক: দুবাইয়ে (Dubai) আন্তর্জাতিক এয়ার শো (International Air Show) চলাকালীন ভয়াবহ দুর্ঘটনার মুখে পড়ল ভারতের যুদ্ধবিমান তেজস (Tejas)। দুর্ঘটনার পর প্রথমে স্পষ্ট ছিল না, পাইলট বিমানের বাইরে বেরোতে পেরেছিলেন কি না। তবে পরে ভারতীয় বায়ুসেনার বিবৃতিতে নিশ্চিত করা হয়েছে, তেজসের পাইলটের মৃত্যু হয়েছে।

বায়ুসেনার জারি করা বিবৃতিতে জানানো হয়েছে, “আজ দুবাইয়ে এয়ার শো-র সময় ভারতীয় বায়ুসেনার তেজস বিমান দুর্ঘটনার কবলে পড়ে। দুর্ঘটনায় পাইলট গুরুতর আহত হন। ভারতীয় বায়ুসেনা প্রাণহানির জন্য গভীরভাবে শোক প্রকাশ করছে এবং এই শোকের সময়ে শোকাহত পরিবারের পাশে রয়েছে। দুর্ঘটনার কারণ নির্ণয়ের জন্য একটি তদন্ত কমিটি গঠন করা হচ্ছে।”

আরও পড়ুন: আদালত অবমাননার মামলায় ইডি অফিসারকে তলব

An IAF Tejas aircraft met with an accident during an aerial display at Dubai Air Show, today. The pilot sustained fatal injuries in the accident.

IAF deeply regrets the loss of life and stands firmly with the bereaved family in this time of grief.

A court of inquiry is being…

— Indian Air Force (@IAF_MCC) November 21, 2025

গত বছর মার্চ মাসেও ভারতের তেজস যুদ্ধবিমান দুর্ঘটনার কবলে পড়েছিল, তবে সেবার পাইলটের প্রাণরক্ষা হয়েছিল। কিন্তু এবার সেই সৌভাগ্য আর হল না। বায়ুসেনা জানিয়েছে, দুর্ঘটনার প্রকৃত কারণ চিহ্নিত করতে দ্রুত তদন্ত শুরু করা হবে।

এই মর্মান্তিক ঘটনার পর আন্তর্জাতিক এয়ার শো-তে নিরাপত্তা প্রোটোকল নিয়েও প্রশ্ন উঠতে শুরু করেছে। তদন্ত রিপোর্ট হাতে না আসা পর্যন্ত বায়ুসেনা কোনও মন্তব্য করা থেকে বিরত রয়েছে।

দেখুন আরও খবর: